Neville Johnson: **A szellemi ember**

A témánk: **Isten királysága bennünk van**. Ez egy nagyon fontos téma, és ma azt fogjuk megvizsgálni, hogy mit is jelent szelleminek lenni. Mit jelent az, hogy szellemi emberek vagyunk? Az **1Korinthus 2:15** azt mondja, hogy: *A szellemi ember viszont mindent képes megvizsgálni, vagy megítélni, és helyesen értékelni, őt azonban a nem szellemi emberek nem tudják kiismerni és helyesen értékelni, más szavakkal megítélni.* Mert mit jelent ez valósággal? Mi tesz téged szellemivé?

Láttunk már mindenféle-fajta szellemi megnyilvánulást a történelem során. Láttuk a szerzetesség korszakát, amikor az emberek elzárták magukat a világ elől, és teljesen elszigetelték magukat a világtól, hogy megpróbálják magukat Isten számára odaszánni. Ez szellemivé tette őket? Nem! Vagy aztán ott volt szellem kiáradása a 70-es években a pünkösdi gyülekezetekben, a szellemmel való betöltekezés. És azt mondták, ha te szellemi akarsz lenni, akkor bizonyos dolgokat nem szabad megtenned.

Például a hölgyeknek nem volt megengedve, hogy sminket viseljenek, mert úgy gondolták, hogy az világi viselkedés, vagyis világiasság. Ha te kisminkeled magad, akkor nem lehetsz szellemi. És mindenféle-fajta törvénykezést és mindenféle dolgokat bevezettek. Meghatározták, hogy ha te szellemi akarsz lenni, akkor ezt vagy azt meg kell tenned, vagy ezt vagy azt nem lehet tenned. Például nem ihatsz bort. Lehet, hogy így egészségesebb vagy, ha nem iszol alkoholt, azonban nem ez tesz téged szentté, vagy nem szentté. Ezek a külső dolgok, ezek mind csak törvénykezések, ezek mind külső dolgok.

Meg kell értenünk ezeket a dolgokat, hogy az Igében a "szellem" szó ugyanaz a görög szó, mint a "levegő" (pneuma). Valami olyasmit ír le számunkra, ami ott van, jelen van, de nem látod, nem láthatod. Mert egy más valóságban, egy más birodalomban létezik ahhoz képest, amit a külső szemeinkkel a fizikai világban megláthatunk. Te szellem vagy, és alapjában véve az, aki szellemi, annak elsődlegesen a szelleme uralkodik, az vezeti az életét. Azt mondja az Ige: *Az, aki szellemi, az mindent megítél.* Mit jelent ez? Milyen ember az, aki szellemi, és szellemiképpen megítél bármit, tehát meg tudja különböztetni a dolgokat?

Tehát ez nem azt jelenti, hogy a saját lelkéből, tehát a természetes elméjéből, értelméből, érzelmeiből és az akaratából él, hanem van benne egy szellem is, és ebből a szellemből él. Ez a szellem pedig folyamatosan, állandó jelleggel Istennel van összeköttetésben. Ezért van az, hogy az ember a szelleméből cselekszik, a szelleméből csinál dolgokat. Mert mi szellem vagyunk, van egy testünk, és van egy lelkünk. És ezt meg kell értenünk.

De a legtöbb keresztény a lelkéből él, és az irányítja őket. A saját elméjükből, a saját értelmükből élnek, a saját elhatározásaikból, vagyis hogy ők mit akarnak az élettől, ők mit akarnak megvalósítani. És az érzelmeik vezetik: amit én így érzek, vagy úgy érzek. Tehát ha ettől jól érzem magam, akkor azt teszem. Ha nem, akkor nem teszem. Néhányan pedig a testük által élnek, testiek. Például a szex vagy az éhség az, ami vezeti őket, vagy az is lehet, hogy az önmegtartóztatás. Mindaz, ami egy embernek az életét irányítja, vagy vezeti. Mert tudod, nagyon sok keresztény - a legtöbb keresztény annak a kombinációjában él, amiben a lelkük és a testük vezeti őket.

De az, aki szellemi, az a szelleme által él, és a szelleme irányítja és vezeti. Elsődlegesem mi szellemek vagyunk, és egy testben élünk. Ez a test olyan számunkra, mint egy sátor, amiben lakozunk. De elsődlegesen mi szellemek, szellemi lények vagyunk. És van egy lelkünk, a szellemünk pedig összeköttetésben van a lelkünkkel. És tudod, ha te ma meghalnál, a szellemed azonnal kiszállna a fizikai testedből, elhagyná a testedet, és mint szellem, te képes lennél azonnal meglátni mindazt, ami a szellemi világban van. Az angyalokat, a démonokat, mindazt, ami a szellemi világban uralkodik.

Képes lennél azonnal meglátni ezeket a dolgokat, más embereknek a szellemeit is, mivel teljesen megszabadul vagy felszabadul annak a természetes elmének vagy értelemnek a dominanciájától, uralmától, ami alatt van jelenleg. Tehát ha meghalsz, a szellemed el lesz választva a természetes elmédtől és az érzelmeidtől. Szóval megszabadulsz a természetes elmétől, a természetes értelmedtől, az érzelmeidtől és a saját akaratodtól. És a teljes szellemi világ megnyílik, mert nyitva van ez előtt a szellem előtt. Most is nyitva van a te szellemed előtt.

Mert tudod, amikor a természetes elméd, vagy értelmed a domináns, az uralkodik, akkor ez egyszerűen kiszűri, és lezárja, leblokkolja a szellemi valóságot. Az elméd folyamatosan kiszűri az információkat, az adatokat, amik a szellemedből származnak és jönnek. És aztán az elméd, az értelmed elkezdi mérlegelni, hogy ez most helyes, vagy nem helyes; logikus, vagy nem logikus. És ha úgy értékeli a dolgokat, hogy: ez nem logikus, akkor azonnal kizárja, azonnal leblokkolja, és nem engedi uralkodni.

És a szellemed folyamatosan keresi az utat, hogy hogyan tudjon eljutni hozzád. De te ezt nem tudod, nem fogod fel, tehát nem lépsz ez irányba. Mivel most, jelen pillanatban, ahol vagy - akár gyülekezetben, akár csak otthon, akár az utcán -, láthatod az angyalokat. A szellemed most, ebben a pillanatban is látja az angyalokat. Akkor te miért nem látod azokat? Itt van a probléma. A természetes elme egy nagyon-nagyon erőteljes részed, ami képes kiszűrni mindazt, amivel az nem ért egyet. Ezért van az, hogy meg kell újítanunk az elménket, hogy elkezdhessünk Isten szerinti módon gondolkodni.

De éveken keresztül rosszul lett tanítva az elme. Mindazok a koncepciók, amiket megtanítottak velünk, erősségekké váltak az elménkben. A **Róma 8:7,8**-as vers elmondja nekünk, hogy a régi természetünk, tehát az ó-emberünk igyekezete ellentétes Isten törekvéseivel, más szavakkal: ellenségeskedés Istennel. Mivel az a természet nem akar, de nem is tud engedelmeskedni Isten törvényének. A természetes elme ellensége a szellemi világnak, ellensége a mi szellemi értelmünknek. És Istennek is az ellensége, aki a mi szellemünkben uralkodik.

**8**-as vers: *Ezért akik a régi emberi természetük uralma alatt élnek,* más szóval, *akik az ó-emberi természet szerint élnek, azok nem képesek Isten tetszésére élni, tehát azok nem lehetnek kedvesek Istennek*. Tehát a **Róma 8:8 szerint** „A*kik test szerint élnek, nem lehetnek kedvesek Istennek”.* Ha a fizikai szükségeid kontrollálnak és vezetnek, vagy a lelki vágyaid, akkor a szellemednek nem adsz esélyt sem arra, hogy megnyilvánuljon benned és rajtad keresztül. És akkor nem tudsz szellemben élni és járni. Mert az, aki szellemi ember, az szellemben jár, szellemben él, tehát a szelleme a domináns, az uralkodó. Ez az életében a legmagasabb szintű dolog. Ez tesz valakit szellemi emberré.

Tudod, azt mondja az Ige, hogy nem lehet kedves Isten előtt az, aki test szerint él. Ez a kifejezés: *kedves*, az eredeti görögben az areszkó (ἀρέσκω), ami szó szerint azt jelenti, hogy nem érthet egyet Istennel. Egyszerűen a te természetes elméd nem érthet egyet Istennel, mindig az ellenkezőjét mondja vagy akarja annak, amit Isten mond. Nem Isten szerint gondolkodik. Ezért mondja Isten, hogy „*a ti gondolataitok nem az én gondolataim, a ti útjaitok nem az én útjaim*”. Más szóval, a ti akaratotok nem az én akaratom.

Szóval, itt vannak ezek a „lelki” keresztények. Igen, újjászülettek, igen, betöltekeztek Szent Szellemmel. Igen, nyelveken szólnak, és akár a szellemi ajándékokat is kifejezik. Tehát mindezek megnyilvánulnak bennük. Mégis lelki módon élnek és járnak. A saját elméjük szerint, a saját akaratuk szerint, a saját érzelmeik vagy vágyaik szerint, tehát a lelki értelmük vagy elméjük szerint élnek és járnak. Ez vezeti őket. A szellemük pedig be van börtönözve az ő bensőjükben. És egyszerűen a természetes elméjük dominál, ez irányítja őket, ez vezeti őket. De aki szellemi, az a szellemi ember a szelleméből él, a szelleme irányítja.

Meg kell értenünk itt valamit, ami egyeseknek kicsit vitatható dolog. Azok a keresztények, akik úgy élik az életüket, ahogy ők akarják, ezek ugyan keresztények, de amikor meghalnak, akkor csak a paradicsomba kerülnek a mennyben. A mennynek egy óriási nagy területe az, ami a paradicsom területe. Valamit meg kell értenünk: Istennek olyan sok minden más, annyival több dolga van az ő számukra elkészítve, amit kihagynak. Jézus azt mondta a latornak, aki meghalt mellette a kereszten, hogy „*még ma velem leszel a paradicsomban*”. Még ma velem leszel.

Tudod, a mennyben három szint van: a külső rész, a Szent hely és a Szentek Szentje. És ezek a keresztények kihagyják Istennek a nagyobb dolgait. Mivel amikor meghalsz, akkor az örökkévalóságra szóló sorsod, vagy rendeltetésed ott eldől. Ezt el kell fogadnunk, mert azt mondja az Ige, hogy: Aki szellemi, az mindeneket megvizsgál - más szóval megítél. Nagyon érdekes ez. Képes megvizsgálni dolgokat, különbséget tenni vagy más szóval megítélni dolgokat. De senki őt meg nem tudja ítélni.

Nézzük meg a **Máté evangélium 25**.rész **23**-tól egészen a **30**-as versig. *"Az* u*ra őt is megdicsérte, és azt mondta: Jól van, hűséges és derék szolgám. Jól gazdálkodtál ezzel a kevéssel, ezért sokkal többet bízok rád. Gyere, és örülj velem együtt*." Ezután jött az, aki egy tálentumot kapott. Ő így számolt be: „*Uram, én tudom, hogy szigorú és kemény vagy. Még azt is learatod, amit nem vetettél. És onnan is begyűjtöd a termést, ahová nem vetettél magot. Féltem tőled, ezért elástam a tálentumot. Tessék, itt van, ami a tiéd”*. **26**-os vers: „*Ekkor az ura ezt mondta neki: Te gonosz és haszontalan szolga! Azt gondoltad, hogy azt is learatom, amit nem én vetettem, és onnan is begyűjtöm a termést, ahová nem szórtam magot. Akkor miért nem vitted pénzváltókhoz a pénzemet, hogy kamatozzon? Most kamattal megnövelve kaptam volna vissza”.*

*„Szolgáinak pedig azt parancsolta: Vegyétek el tőle azt a tálentumot, és adjátok oda annak, akinek tíz van. Mert aki jól gazdálkodik azzal, amit kapott, arra még többet fognak bízni, és bőségben lesz. Aki viszont nem használja, amit kapott, attól mindent el fognak venni. Ezt a haszontalan szolgát pedig dobjátok ki a sötétségbe. Ott lesz majd sírás és fogcsikorgatás”*. Hadd mondjak most neked valamit, ami lehet, hogy egy kicsit rémisztő, vagy lehet, hogy ijesztő. Amikor arról beszél, hogy "*dobjátok ki őt a sötétségbe*", akkor keresztényekről beszél. Tehát ez nem a pokolról szól. A sötétség nem maga a pokol, tehát ez nem azt jelenti, hogy pokolra jutnak ezek a keresztények.

Olvasunk a tíz szűz példájáról is. Ötnek volt olaja, és ötnek nem volt olaja, és kimaradtak. De látjuk, ezek ugyanúgy, mind keresztények voltak. És látjuk ugyanígy Izrael gyermekeit, akik ott voltak a pusztában, és egy egész generáció meghalt úgy a pusztában, hogy soha nem kerültek be az ígéret földjére. De még mindig megszabadultak, vagyis üdvözültek voltak (mint a keresztények). Nem? Dehogynem! Meghaltak ott, a pusztában? Igen. Csak nem kerültek be az ígéret földjére. Hát ez a sötétség nem a meg nem tértek számára van, hanem a keresztények számára. Méghozzá azok számára, akik az egész életüket a lelki tevékenységgel töltötték. És ez egy olyan hely, ahol az önző életünket és a lelki életünket éltük, és itt ez nyilvánul meg.

Lehet, hogy egész életedben csak önmagadért élsz, és aztán ha újjászülettél, és meghalsz, de csak lelki életet éltél, attól még odakerülsz a mennybe, de ez a sötétség, ami tulajdonképpen a lelkiségnek a jelentése (szellemi sötétség), ez egészen addig, amíg nem térünk meg ebből, ez azt jelenti, hogy kihagyjuk mindazt a jót, ami lehetséges lenne. Mert megítéltetünk mindezek által, és itt dől el, hogy milyen szinten maradunk majd a mennyben. Mert aki szellemi - azt mondja az Ige, azt senki meg nem ítélheti.

Mi nem leszünk megítélve, mert a szellemi ember kedves Isten előtt, de a testi ember nem lehet kedves Isten előtt. A szellemi ember kedves Isten előtt. Pál, amikor azt mondta, hogy a testi ember nem lehet kedves Isten előtt, keresztényekről beszélt. Ezek a keresztények, akik testi életet élnek, testiségben élnek, nem lehetnek kedvesek Istennek, de ott lesznek a paradicsomban az Úrral, viszont nem kerülnek be a Szent Városba.

Hagyunk egy kis időt, hogy ezt megemésszétek. Istennek a legtöbb munkája, amit az életünkben végez, az az, hogy megváltoztasson bennünket, hogy lelkiről szellemivé váljunk. És hogy teljesen integrálva legyen maga a szellem, a lélekkel és a testtel. Emberi lényként te igenis beleláthatsz a szellemi világba, és igazából beleláthatsz a mennybe, a menny világába. Meghallhatod Isten hangját, meghallhatod az Úr lépéseit, ahogy lépked a kertben. Mint ahogy Ádám is meghallotta. De nem hallhatod a fizikai füleiddel valakinek a lépéseit, aki szellem. Csak akkor hallhatod meg, ha te benne vagy ebben a birodalomban, ebben valóságban, ebben a szellemi világban, és ha te is ebben a világban élsz és jársz.

*Aki az Úrral egyesül, egy szellem Ővele.* (**1Kor.6:17**) Meg kell értenünk: ez azt jelenti, hogy egyekké válunk Ővele. Ezért van az, hogy a Biblia elmondja nekünk, hogy a Krisztus értelme van bennünk. Most, itt, ebben a pillanatban keresztényként. Krisztus értelme van benned. Azt mondod: De hát nekem elég nehéz különbséget tennem, hogy mi Isten akarata, hogy mi a Krisztus értelme.

Nézzük meg az **1Korinthus 2:15**-öt *„A szellemi ember viszont mindent képes megvizsgálni, és helyesen értékelni, tehát megítélni. Őt azonban a nem szellemi emberek nem tudják kiismerni és helyesen értékelni*”, mint ahogy az Írás érti: **16** „*Ki ismerheti meg az Örökkévaló gondolatait, és tanácsot ki adhat Neki? Márpedig mi Krisztus gondolatai, szándékai és gondolkodásmódja szerint gondolkodunk”* - én az Új fordítás szerint olvasom ezeket az Igéket.

De szó szerint azt mondja az Ige: Mi Krisztus értelmével rendelkezünk, tehát Krisztus értelme van bennünk. Mit jelent ez? Ez azt jelenti, hogy Krisztus értelme van bennünk. De ez nem itt van, a természetes elménkben, hanem itt, a szívünkben, a szellemünkben. Nagyon fontos, hogy ezt megértsük. És láthatjuk, hogy ezen az egész területen problémák vannak.

Pál is azt mondja az **1Korinthus 3:1-2**-ben a keresztényeknek: „*Veletek azonban, testvéreim, eddig nem beszélhettem úgy, mint szellemi emberekkel, hanem csak úgy, mint akik Krisztus követésében még kisgyermekek vagytok. Nem szellemi, hanem testi természetűek.”* Más fordítás szerint: *lelkiek*. „*Úgy tanítottalak benneteket, mint ahogy az anya tejjel táplálja a gyermekét. Tejjel, és nem felnőtteknek való étellel, hiszen azt még nem bírtátok volna el. Sőt, még most sem tudnátok befogadni.”*

**3**-as vers: „*Hiszen még mindig a régi emberi természet uralkodik bennetek*.” Más szavakkal: *lelki vagy testi módon éltek*. S azt mondja: „*A köztetek lévő féltékenykedések és veszekedések ugyanis ezt mutatják.”* Tehát amíg ilyen dolgok vannak köztetek, úgy viselkedtek, mint a hitetlenek, tehát testiek. Úgy viselkedtek, mint a hitetlenek, más szavakkal: mint egy természetes ember, tehát, mint egy átlagember. Pontosan ezt mondja ez. De nekünk úgy kellene járnunk, mint ahogy Isten. A szellemedből kellene, hogy élj, és járj.

Látod, Ádám bűne nem csupán az volt, hogy a tiltott gyümölcsből evett. A bűne igazából az volt, hogy függetlenítette magát Istentől. Amikor Éva vétkezett, Ádám tudta, hogy ennek a bűnnek a büntetése halál. És itt volt egy problémája. Nos, Éva volt a világon az egyetlen nő. Legalábbis még ebben az időben. És Éva volt mindaz, akivel rendelkezett, ő volt a társa. Persze voltak ott állatok is, de az nem volt ugyanaz, mint maga Éva. Éva sokkal több volt ennél.

És ahelyett, hogy Ádám bízott volna Istenben, hogy Isten jóvátétellel megváltoztatta volna Éva sorsát és helyzetét, inkább azt választotta, hogy ő is eszik a gyümölcsből, és inkább meghal Évával együtt. Más szavakkal: a saját kezébe vette az élete irányítását, és nem vette azt észre, hogy Isten jó Isten, aki már a megváltáson dolgozott, és Ő jóvá tette volna Éva tetteit. Látod? Olyan gyakran annyira testiek vagyunk. Ha Ádám felfedezte volna azt, hogy ha azt teszi, ami helyes, akkor Isten ezt felhasználhatta volna a jóvátételre és megváltásra.

Tudod, a Biblia elmondja nekünk, hogy Jézus engedelmességet tanult a szenvedései által. Mondod magadban: De hát mikor szenvedett Jézus? Hogyan tanulhatta meg azt, hogy engedelmeskedjen szenvedés által? A **Zsidókhoz írt levél 5.** rész **8**-as vers mondja nekünk: „*Bár Jézus mindig is Isten fia volt, mégis azok által tanulta meg a hitből fakadó engedelmességet, amiket szenvedett.”* Hát, Jézus soha nem engedetlenkedett - mondod magadban. Akkor hogyan tanulhatta meg szenvedés által az engedelmességet? Soha nem vétkezett. Ő már tökéletes volt. Nem?

Itt az Ige szó szerinti jelentése az, hogy: „*Az engedelmességet az által az önfegyelem által tanulta meg, ami azt okozta benne, hogy szenvedjen*.” Látod, Jézus megfegyelmezte magát, és soha nem azt tette, amit szükségszerűen Ő szeretett volna tenni. És ez szenvedést okozott neki. Mert nem Ő rendelkezett a saját idejével. És ez természetesen szenvedést okozott az életében, hogy az idővel nem Ő rendelkezik. Az egész élete nem volt a sajátja. Megfegyelmezte magát, hogy Isten akaratának megfeleljen, és elment a keresztre, hogy meghaljon.

Láthatod, nem tudod kiszámítani az életet. Az mindig spontán történik. Pontosan ezért kell hallanunk, hogy mit mond Isten, és engedelmeskednünk Neki még akkor is, amikor nem értjük, hogy mit miért mond. Ádám nem fedezte azt fel, hogy Istennek már volt egy megváltó terve, és Éva továbbra is élhetett volna. És együtt élhettek volna tovább boldogságban. És Isten megválthatta volna, megmenthette volna Évát. De ezt nem értette meg Ádám, nem fedezte ezt föl. Szóval, azt választotta, hogy inkább meghal együtt Évával, minthogy elveszítse őt. Ez egy óriási problémát okozott.

Ha te keresztényként a saját akaratod szerint élsz, és a saját életedet te próbálod meg vezetni, akkor beleesel abba a kategóriába, hogy Istennek csupán a megengedő akaratába kerülsz be. Abba, amit Isten megenged neked, hogy megtedd, de nincs meg a kegyelme arra, hogy bevégezd az Ő akaratát azon a szinten, ami az Ő tökéletes akarata. Azt mondja a **Zsidókhoz írt levél 10.** rész **5**-ös vers: Ezért mondta Krisztus, amikor bejött a világba: „*Istenem, nem kívántad a bűnért való áldozatot, sem a hála-áldozatokat, hanem testet alkottál nekem.”*

Jézus fizikai testben emberré vált, és mindig Istent nyilvánította meg, fejezte ki az Ő fizikai testében, az Ő szelleme által Istent fejezte ki, Istent mutatta be a világnak az Ő Szellemén keresztül. Mi is arra lettünk elhívva, hogy megmutassuk ennek a világnak, hogy milyen is Isten. Hogyan mutatjuk ezt meg a világnak? Az érzelmeinken keresztül. Az Ő akaratát, az Ő elméjét, gondolkodását megmutatjuk a saját elménk, gondolkodásunk és érzelmeink által. És azt csak úgy tudjuk megtenni, ha elszenvedjük azt, hogy letesszük azt, amit mi akarunk. A saját akaratunkat ahhoz, hogy kifejezésre juttassuk az Ő életét. Azt, amit Ő akar ezen a világon, ezen a földön.

Tudod, mindig is, Ádám és Éva előtt két út állt. Két út állt előttük: az élet fája és a jó és a rossz tudásának a fája. Ez kétféle út, kétféle élet, vagy gondolkodás. Amikor a szívünkből, a szellemünkből élünk, ami Istennel van összeköttetésben, ez az egyik út. A másik pedig, hogy a lelkünkből élünk, a természetes elménk, érzelmeink és akaratunkon keresztül. Vagy a szellemed vezeti az életed, vagy a lelked. Nincs más út. De nekünk meg kell tanulnunk, hogy hogyan élhetünk a szellemünkből. Ez egy kicsit nehéz, mivel az egész életünket innen éltük eddig, az elménkből. Mi irányítottuk a saját életünket, egészen eddig. És hogyan tudjuk megcsinálni ezt az átkapcsolást, vagy átváltást? Hogyan tudjuk megtanulni azt, hogy a szellemünk által éljünk, amely Istennel van összeköttetésben?

Látod, a szellemed, a világosság szelleme tele van világossággal, Isten világosságával van tele. **Példabeszédek 20:27** *Az ember szelleme lámpás az Örökkévaló kezében, amellyel az ember legbelsőbb zugait is megvizsgálja, megvilágítja.* Tehát a te szellemed, az egy világító test. Átvilágít mindent, és mindazt, amit nem innen tudsz, vagy ismersz, az elmédből, azt onnan tudod. Isten akaratát a szellemedből ismered meg. Nem innen, az elmédből, hanem innen lentről, a szívedből. És ez onnan él, ami összeköttetésben van Istennel, és belelát a szellemi világba. És a szellem birodalmában, a szellemvilágban tud utazni, és ebben a világban él és jár.

Amikor te újjászülettél, az Úr DNS-e bele lett plántálva a te szellemedbe. Nem a fizikai testedbe, hanem a szellemedbe. **1Péter 1:23** azt mondja, hogy: *Újjászülettetek, de az új életetek már nem halandó forrásból származik, mint a földi élet, hanem halhatatlanból. Ez a forrás pedig Isten beszéde, amely élő, és örökké érvényes*. Tehát olyan mag által születünk újjá, ami romolhatatlan. Egy romolhatatlan magból, és a görög szó erre a magra a spóra. (Ugyanúgy mag, mint ahogy az almafának van egy magja, és az az alma magja.) Ez pedig Isten magja. Ez az Ő DNS-e.

Ezért mondja az **1János 3:9** *Aki Isten gyermeke lett, az nem marad továbbra is a bűnben.* Miért? *Mert új életet kapott Istentől, amely állandóan benne marad.* *Isten gyermeke nem maradhat bűnben, hiszen az ilyen ember Istentől született.* (Károli ford. *Senki sem cselekszik bűnt, aki az Istentől született, mert benne marad annak* ***magja****; és nem cselekedhetik bűnt, mivelhogy Istentől született*) Más fordításban: *a szellemi ember nem vétkezhet.* Nem vétkezhet az újjászületett ember. Azt mondod magadban: Hát, akkor ez azt jelenti, ha újjászülettem, akkor soha többé nem fogok vétkezni? Gondolod magadban: Hát, akkor én biztos nem születtem újjá, mert én mindig vétkezem. Nem, nem ezt jelenti ez az Ige. Ez azt jelenti, hogy a te szellemi embered nem képes vétkezni, mert a te szellemed a világosságban lakozik, és teljes mértékben Isten képmására lett alkotva.

Ami vétkezik, az a lelked területe, a tested területe, de nem a szellemed. Mert az az élet, ami a szellemedben van, az nem képes vétkezni, mert az Istenből született. És ez az élet, ami a görög szerint a "mag" kifejezése, ez Istenből származik, Őbelőle született, nem képes vétkezni. És ez a mag, görögül szperma (σπέρμα), magyarul spermát jelent (ami hordozza a DNS-ünket), és ez pontosan arra vonatkozik, hogy a DNS-ünket a szellemünkbe Istentől kaptuk. Az Ő magja van bennünk. Benned van, a szellemedben. A pontos másolata annak, ami maga Isten. Az Ő természete, az elméje, az értelme, az Ő útjai, a pontos klónja vagy Istennek.

Ezért mondta Pál, hogy Krisztus értelme van bennetek, Krisztus elméje van bennetek. Ez már benned van, a szellemedben, ezért nem kell imádkoznod, ez már automatikusan benned van. De nem a saját (lelki) elmédben, az értelmedben, hanem itt a szívedben, a szellemedben. Meg kell tanulnunk, hogy hogyan éljünk a szellemünk által. Hogyan váljunk szellemi emberekké. Az, aki szellemi ember, azt a szelleme irányítja. És ezt meg kell tanulnunk. Ez az egyik célja a mi tanításainknak, az Academy of Light-nak, hogy megtanítsuk az emberekkel azt, hogy hogyan áradjanak, hogyan folyjanak ezekben a dolgokban.

Őbenne lakozott Isten teljessége test szerint, Ő pedig benned lakozik, tehát te teljes vagy Őbenne, az Ő teljességét kaptad meg. Nem igazán imádkozás témája vagy tárgya az, hogy te imádkozol azért, hogy az Ő képmásává válhass és Őrá hasonlíthass. Sokkal inkább az, hogy tudatossá váljon benned az, hogy hogyan élj Őbenne. És mindaz, ami már benned van, hogyan manifesztálódhat, hogyan nyilvánulhat meg, hogyan jöhet ki belőled, hogyan történhet ez meg. És az odaszentelés, magad odaszentelése, hogy föladod magad teljesen Istennek. Megadással lenni Istennek, ez azt jelenti, hogy lemondasz valamiről Istenért a saját akaratodról, a saját gondolkodásodról, vagy érzelmeidről, tehát a lelkedről, hogy a szellemedből élhess, ami az Úrral van összeköttetésben.

Megengeded az Úrnak, hogy Ő a Szelleme által benned éljen, és rajtad keresztül éljen. Látod, az **Efézus 2:13-15** azt mondja: „*Igen, valamikor Istentől távol éltetek, de most Krisztus Jézusban közel kerültetek hozzá. Valóban Krisztus vére, vagyis halála által jöttetek közel Istenhez. Mert Krisztus Jézus a békességünk, Ő tette eggyé ezt a két csoportot, amelyet a kölcsönös ellenségeskedés fala választott el egymástól. Krisztus azonban ledöntötte ezt a falat amikor a kereszten a saját testét feláldozta. Félretolta az útból a törvény szabályait és rendelkezéseit, hogy a saját uralma alatt ebből a két csoportból egyetlen új embert teremtsen, és így békesség legyen közöttük.”*

Ez nem csak Izraelről és a nem zsidókról beszél, hogy egy új embert teremt a két csoportból, hanem arról is beszél, hogy nekünk újakká kell válnunk. Hogy egyekké kell válnunk Ővele. Meg kell tanulnunk ezt, hogy hogyan éljünk ebben a birodalomban, ebben a világban, ebben az atmoszférában, tehát a szellem világában. Meg kell tanulnunk, hogy ne az elménkből, tehát innen, a lelkünkből éljünk, hanem innen, a szívünkből, a szellemünkből. És ez a kezdete annak, hogy elkezdünk megtanulni Szellemben élni és járni.

Imádkozzunk most. Uram, imádkozom most ismét megértésért és bölcsességért mindazokról a dolgokról, amikről tanítottunk ma itt, add a Te kijelentésed szellemét a Te népednek, hogy egy új perspektívából elkezdjék megérteni ezeket a dolgokat, és megértsék, mit jelentenek ezek a dolgok, és hogy megalapozódjon bennük mindez, hogy hogyan járhatnak Szellemben, hogy ne a lelkükből éljenek, hanem hadd váljanak szellemi emberekké. Hogy hogyan juthatnak hozzá a szellemi világhoz, és hogyan járhatnak Veled úgy, mint ahogy Ádám együtt járt Veled a kertben. Imádkozom Uram, a kijelentésért, hogy a hallgatókat ez töltse be, hogy legyen kihatással rájuk, hogy megérthessék mindazt, amit nekik mondani akarsz. Jézus nevében kérjük ezt. Ámen.